**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2023. október 26-i nyilvános ülésére**

**TÁRGY:**

**Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről**

**ELŐADÓ:**

Druskoczi Tünde

polgármester

**Tisztelt Képviselő-testület!**

A lejárt határidejű képviselő-testületi határozatok végrehajtásáról az alábbiakban számolok be:

**Balatonberény Község Önkormányzata Képviselő-testületének 156/2023.(IX.14.) határozata a napirend elfogadásáról**

Balatonberény Község Önkormányzat Képviselő-testülete a 2023. szeptember 14-ei rendkívüli, nyilvános ülésének napirendjét az alábbiak szerint állapítja meg:

1. **Bursa Hungarica Ösztöndíj-pályázat**

Előadó: Druskoczi Tünde polgármester

1. **VP6-7.2.1.1-21 pályázati támogatással megvalósuló „Balatonberény, Mise u. felújítása” című beruházásban döntés a kivitelező kiválasztására irányuló közbeszerzési eljárás eredményéről**

Előadó: Druskoczi Tünde polgármester

Határidő: 2023. 09.14.

Felelős: Druskoczi Tünde polgármester

**Intézkedést nem igényelt.**

**Balatonberény Község Önkormányzata Képviselő-testületének 157/2023.(IX.14.) határozata a Bursa Hungarica Ösztöndíj-pályázatról**

a) Balatonberény Községi Önkormányzat Képviselő-testülete csatlakozni kíván a hátrányos szociális helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjrendszer 2024. évi pályázati fordulójához, melynek „Általános Szerződési Feltételeit” elfogadja és kötelezettséget vállal arra, hogy a pályázatok kiírása, elbírálása és a települési önkormányzat által nyújtott támogatás összegének továbbítása során maradéktalanul az Általános Szerződési Feltételekben foglaltaknak megfelelően jár el.

b) Balatonberény Község Önkormányzata kötelezettséget vállal arra, hogy a Bursa Hungarica Felsőoktatási Önkormányzati Ösztöndíjrendszer 2023. évi fordulója keretében a beérkezett pályázatokat és a pályázatokról hozott döntését a EPER-Bursa rendszerben rögzíti (https://www.eper.hu/eperbursa/onk/tonkbelep.aspx).

c) Balatonberény Község Önkormányzata nyilatkozik arról, hogy az EPER-Bursa rendszerben általa meghatározott és a pályázóktól bekért, a szociális körülmények igazolására fontosnak tartott nyilatkozatok és mellékletek nem állnak ellentétben a pályázati kiírás feltételeivel.

d) Balatonberény Község Önkormányzati Képviselő-testülete az előterjesztés melléklete szerinti formában a Bursa Hungarica Felsőoktatási Önkormányzati Ösztöndíjpályázatot az A és B típus tekintetében kiírja.

Határidő: szándéknyilatkozat megküldésére: 2023. szeptember 29.

Határidő pályázat kiírására: 2023. október 3.

Felelős: Druskoczi Tünde polgármester

**A pályázat kiírását közzétettük.**

**Balatonberény Község Önkormányzata Képviselő-testületének 158/2023.(IX.14.) határozata a „Balatonberény, Mise u. felújítása” című beruházásban döntés a kivitelező kiválasztására irányuló közbeszerzési eljárás eredményéről**

a.) Balatonberény Község Önkormányzata korábban döntött a VP6-7.2.1.1-21 kódszámú, Külterületi helyi közutak fejlesztése című felhívásra pályázat benyújtásáról.

A benyújtott pályázatot a Vidékfejlesztési Program Irányító Hatósága, mint Támogató támogatásra alkalmasnak minősítette.

b.) Balatonberény Község Önkormányzat Képviselő-testülete, a VP6-7.2.1.1-21. számú felhívás tárgyában előterjesztett támogatási kérelemmel elnyert támogatás felhasználásával megvalósuló, 3352641936 azonosítószámú, "Balatonberény, Mise út felújítása" című projekt kivitelezése tárgyában, a kivitelező kiválasztására; "Balatonberény, Mise utca felújítása" elnevezéssel, a Kbt. 112. § (1) bek. b) szerinti, hirdetmény közzétételével, nyílt közbeszerzési eljárást folytatott le.

c.) A legkedvezőbb Ajánlattevő:

• Orosz - Útépítő, Kereskedelmi és Szolgáltató Kft.

• benyújtott ajánlata szerint ajánlati ára nettó 49 105 275 -Ft, összpontszáma: 1000 pont, mely alapján Ajánlattevő az eljárás nyertese.

• Indoklás: a nyertes ajánlat megfelel az ajánlati felhívásban és a dokumentumokban meghatározott követelményeknek, és nyertes ajánlattevő nyújtotta be a legjobb ár-érték arányt tartalmazó ajánlatot, a Kbt. 69. § (4) bekezdésében foglalt rendelkezések alapján ajánlata érvényes, tekintettel arra, hogy ajánlata megfelel az ajánlati felhívásban és a dokumentációban, jogszabályokban meghatározott követelményeknek, és nevezett ajánlattevővel szemben nem állnak fenn kizáró okok.

• A képviselő-testület felhatalmazza a polgármestert a vállalkozási szerződés megkötésére.

Határidő: azonnal

Felelős: Druskoczi Tünde polgármester

**Az Orosz - Útépítő, Kereskedelmi és Szolgáltató Kft.-vel a vállalkozási szerződést megkötöttük, a kivitelezési munkák elvégzésének határideje a munkaterület átadásától számított 243 nap.**

**Balatonberény Község Önkormányzata Képviselő-testületének 159/2023.(IX.26.) határozata a napirend elfogadásáról**

Balatonberény Község Önkormányzat Képviselő-testülete a 2023. szeptember 26-i rendkívüli, nyilvános ülésének napirendjét az alábbiak szerint állapítja meg:

1. Tájékoztató az NHSZ Zöldfok Zrt. felperesnek 56 települési önkormányzat alperes elleni peréről, döntés a települési önkormányzatok 2023. évi rendkívüli támogatása pályázat benyújtásáról.

Határidő: 2023. 09.26.

Felelős: Druskoczi Tünde polgármester

**Intézkedést nem igényelt.**

**Balatonberény Község Önkormányzata Képviselő-testületének 160/2023.(IX.26.) határozata a települési önkormányzatok 2023. évi rendkívüli támogatása pályázat benyújtásáról**

Balatonberény Község Önkormányzata Képviselő-testülete felhatalmazza a polgármestert, hogy a 2023. évi központi költségvetésről szóló 2022. évi XXV. törvény (költségvetési törvény) 3. melléklet 2.1.5 Önkormányzatok rendkívüli támogatása jogcímre pályázatát benyújtsa, az ehhez szükséges nyilatkozatokat megtegye. A pályázati támogatást a Pécsi Ítélőtábla Gf.V.40.019/2023/5/II. számú jogerős ítéletével megállapított NHSZ Zöldfok Településgazdálkodási és Kommunális Zrt. (8600 Siófok, Bajcsy Zsilinszky Endre utca 220.) felperes részére a Kaposvári Törvényszék 17.G.40.098/2022/18. és 17.G.40.098/2022/29. számú kiegészítő ítélete szerinti perköltség és kártérítési összeg megfizetésére.

Határidő: 2023. szeptember 30.

Felelős: Druskoczi Tünde polgármester

**A rendkívüli támogatás iránti pályázatot határidőn belül benyújtottuk.**

**Balatonberény Község Önkormányzata Képviselő-testületének 161/2023.(IX.28.) határozata a napirend elfogadásáról**

Balatonberény Község Önkormányzat Képviselő-testülete a 2023. szeptember 28-i nyilvános ülésének napirendjét az alábbiak szerint állapítja meg:

1. **Balatonberény község Bokrosi út déli oldala mentén fekvő 059/44 hrsz-ú ingatlan visszasorolása zöldterület-közpark (Z-kp-2) övezetből kertvárosias lakóterület (Lke-9) építési övezetbe című telepítési tanulmányterv elfogadásáról, a településrendezési eszközök és településképi dokumentumok módosításának megalapozásához**

Előadó: Druskoczi Tünde polgármester

1. **Tájékoztató településrendezési szerződést előkészítő egyeztetésről**

Előadó: Druskoczi Tünde polgármester

1. **Jelentés a községi strand 2023. évi vendégforgalmi adatairól, a kiadás és bevétel főbb mutatóiról**

Előadó:Véghelyi Róbert ügyvezető

1. **VP6-7.2.1.1-21 pályázati támogatással megvalósuló „Balatonberény, Mise u. felújítása” című beruházásban támogatási előleg lekérése tárgyában**

Előadó: Druskoczi Tünde polgármester

1. **A Rozmaring utca útburkolat felújítása lakossági kezdeményezésre, döntés útépítési együttműködésről szóló önkormányzati rendelet előkészítéséről**

Előadó: Druskoczi Tünde polgármester

1. **Forgalomképes önkormányzati tulajdonú ingatlanok értékesítése**

Előadó: Druskoczi Tünde polgármester

1. **Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről**

Előadó: Druskoczi Tünde polgármester

1. **A Balatonberényi Művelődési Ház és Községi Könyvtár téli nyitvatartási rendjének meghatározása**

Előadó: Druskoczi Tünde polgármester

1. **Gyermekétkeztetési hozzájárulás**

Előadó:Druskoczi Tünde polgármester

1. **Általános iskolák felvételi körzete**

Előadó: Druskoczi Tünde polgármester

1. **Egyebek**

Határidő: 2023. 09.28.

Felelős: Druskoczi Tünde polgármester

**Intézkedést nem igényelt.**

**Balatonberény Község Önkormányzata Képviselő-testületének 162/2023.(IX.28.) határozata a Balatonberény 059/44. hrsz-ú ingatlan kertvárosias lakóterület építési övezetbe visszasorolásáról**

1.Balatonberény Község Önkormányzatának Képviselő-testülete Szokodi Valéria 8649 Balatonberény, Bartók Béla utca 9. szám alatti lakos által a Balatonberény Bokrosi út menti 059/44 hrsz-ú ingatlan lakóterületi telekként történő kialakítása érdekében szükséges településrendezési eszközök módosításának előkészítéséhez összeállított telepítési tanulmánytervét elfogadja.

1. Balatonberény Község Önkormányzatának Képviselő-testülete elfogadja, hogy az 1. pontban meghatározott ingatlan átsorolásával párhuzamosan a magasabb szintű jogszabály teljesülése érdekében a telepítési tanulmánytervben javasolt Balatonberény 653/16 hrsz-ú Petőfi Sándor utca keleti szakaszának a megelőző (nyugati) szakasza szélességéhez képest kibővülő 407 m2 területnagyságú szakaszát sorolja át zöldterület-közkert övezetbe.

2. Balatonberény Község Önkormányzatának Képviselő-testülete felhatalmazza a polgármestert, hogy Szokodi Valéria településrendezési eszközök és településképvédelmi dokumentumok módosítására vonatkozó kezdeményezésével kapcsolatban kérjen tervezési árajánlatot az elvégzendő feladatra, valamint felkéri a polgármestert, hogy az 1. pontban meghatározott ingatlanra a lakóterületi átsorolás megvalósítása érdekében Balatonberény Község Településszerkezeti terve, Helyi Építési Szabályzata és Szabályozási terve, valamint a Településképi Arculati Kézikönyv és településképvédelmi rendelet szerinti térképi lehatárolást tartalmazó tervlap módosításainak elkészítésére településrendezési szerződést kössön a módosítást kezdeményezővel, azzal a kiegészítéssel, hogy a megvalósítandó közút területéhez szükséges területet az önkormányzat részére térítésmentesen biztosítja a telekalakítás során, és korábbi nyilatkozatának megfelelően vállalja a szükséges közműfejlesztés költségeit.

Felelős: Druskóczi Tünde polgármester

Határidő: a döntést követő 30 napon belül.

**A háromoldalú tervezési szerződést megkötöttük, a településrendezési szerződés megkötése folyamatban van, az egyeztetések zajlanak.**

**Balatonberény Község Önkormányzata Képviselő-testületének 163/2023.(IX.28.) határozata településrendezési szerződés megkötéséről**

1. Balatonberény Község Önkormányzatának Képviselő-testülete támogatja Balatonberény Község Településrendezési Eszközeinek módosítását a Balatonberény 657/20 hrsz-ú ingatlan területére vonatkozóan, abban az esetben, amennyiben az érintett ingatlan fejlesztője az Aranypart Ingatlanfejlesztő Alap a külső jogi szakértő ügyvéd által a 2023. szeptember 20-án megtartott egyeztetésen elhangzottak alapján megfogalmazott Településrendezési szerződést aláírja.

2. Balatonberény Község Önkormányzatának Képviselő-testülete elfogadja az 1. pont szerinti Településrendezési szerződés pénzügyi alapjául az Aranypart Ingatlanfejlesztő Alap által felajánlott 20.000.000 Ft-t.

3. Balatonberény Község Önkormányzatának Képviselő-testülete az 1. pontban foglalt területre vonatkozóan aláírt településrendezési szerződést követően a módosítással kapcsolatos önkormányzati feladatokat folytatja.

A Képviselő-testület felkéri a polgármestert a fentiekkel kapcsolatos szerződéskötés lebonyolítására és felhatalmazza, hogy a szükséges intézkedéseket tegye meg, és a fenti településrendezési szerződés megfogalmazására külső jogi szakértő ügyvédet bízzon meg és településrendezési szerződést kössön a módosítást kezdeményezővel.

A Képviselő-testület felhatalmazza a polgármestert, hogy a fenti településrendezési szerződés aláírását követően a módosítással kapcsolatos önkormányzati feladatokat lássa el.

Határidő: Folyamatos

Felelős: Druskóczi Tünde polgármester

**A döntésről tájékoztattuk az önkormányzat jogi képviselőjét a településrendezési szerződés tervezetének elkészítése céljából.**

**Balatonberény Község Önkormányzata Képviselő-testületének 164/2023.(IX.28.) határozata a községi strand 2023. évi forgalmi adatairól szóló jelentés elfogadásáról**

Balatonberény község Önkormányzat Képviselő-testülete megismerte és megtárgyalta az előterjesztésben foglaltakat és felkéri a Településüzemeltetési Kft ügyvezetőjét, hogy a 2023. október havi soros ülésre készítse el a strand üzemeltetéséről szóló részletes beszámolóját, ami tartalmazza a felmerült problémákat, fejlesztési igényeket, javaslatokat.

Határidő: ügyvezető értesítésére 3 nap

Felelős: Druskoczi Tünde polgármester

**Az október havi soros ülés napirendjét képezi.**

**Balatonberény Község Önkormányzata Képviselő-testületének 165/2023.(IX.28.) határozata Balatonberény Mise út fejlesztése című beruházásban a támogatási előleg lehívásáról:**

Balatonberény Község Önkormányzata korábban döntött a VP6-7.2.1.1-21 kódszámú, Külterületi helyi közutak fejlesztése című felhívásra pályázat benyújtásáról.

A benyújtott pályázatot a Vidékfejlesztési Program Irányító Hatósága, mint Támogató támogatásra alkalmasnak minősítette. A nyertes ajánlat ismeretében az önkormányzat le kíván hívni a pályázati felhívás által biztosított előlegből 31 181 849 Ft összegű előleget.

A pályázat adatai:

A projekt azonosító száma: 3352641936

A projekt címe: Balatonberény, Mise u. felújítása

A projekt megvalósítási helyszínének pontos címe: Balatonberény 032/1 hrsz.

A felhívás kódszáma: VP6-7.2.1.1-21

A projekt összes költsége: 76 932 733 Ft

A projekt - a támogatás szempontjából - elszámolható: 76 157 632 Ft

A támogatói okiratban megítélt támogatás: 72 349 748 Ft.

A projekt teljes költségére vonatkozó önkormányzati önerő számszerű összege: 4 582 985 Ft, mely teljes egészében saját erő.

Balatonberény Község Önkormányzata kötelezettséget vállal arra, hogy az önerő összegét a költségvetésében elkülöníti. Továbbá az önkormányzat nyilatkozik, hogy rendelkezik a fent megnevezett pályázathoz szükséges önerővel.

Határidő: azonnal

Felelős: Druskoczi Tünde polgármester

**A pályázati előleg lehívása iránt intézkedtünk.**

**Balatonberény Község Önkormányzata Képviselő-testületének 166/2023.(IX.28.) határozata a Balatonberény Rozmaring utca útfelületének felújításával kapcsolatos pénzügyi hozzájárulásról, a kivitelező kiválasztásáról**

a) Balatonberény község Önkormányzat Képviselő-testülete a Rozmaring utca burkolatfelújítására kezdeményezett kérelmet az előterjesztésben foglaltakat alapján megismerte, megtárgyalta , azt támogatja. (6 igen, 1 nem, 0 tartózkodás)

b) Balatonberény Község Önkormányzat Képviselő-testülete megismerte Földi Károly Úrnak, Balatonberény Rozmaring u. 14. szám alatti vállalkozás ügyvezetőjének a felajánlását, mely a Balatonberény Rozmaring utca útfelületének felújításához fejlesztéséhez 2 (Kettő) millió Ft-tal kíván hozzájárulni.

A képviselő-testület a hozzájárulást köszönettel elfogadja és felhatalmazza a polgármestert, hogy a pénzeszköz átadásra vonatkozó megállapodást a felajánlóval megkösse. (6 igen, 1 nem, 0 tartózkodás)

Határidő: 2023. október 6.

Felelős: Druskoczi Tünde polgármester

ca) Balatonberény Község Önkormányzat Képviselő-testülete a Kbt. hatálya alá nem tartozó meghívásos ajánlattételi eljárásban az önkormányzati tulajdonú Balatonberény, Rozmaring utca útfelújítására kiírt beszerzési eljárását eredményesnek nyilvánítja.

cb) A bírálóbizottság értékelése alapján, mindhárom beérkezett ajánlat formailag és tartalmában bírálatra alkalmas volt, így az ajánlatok érvényesek.

cd) Az eljárás nyertesének kihirdeti a Reál-Munkagép Kft. Keszthely, Bajcsy Zs. u. 43. sz. alatti ajánlattevőt, bruttó 4.699.000.-Ft vállalási díjjal és 2023. december 20-i teljesítési határidő megállapításával.

A megvalósításhoz nyújtott lakossági felajánlás (2.000.000.- Ft) feletti önrészt – az önkormányzat számlájára történt beérkezés mellett - 2.699.000.-Ft keretösszegben a meghiúsult Béke park fejlesztés (pumpa pálya építés) költséghelyen rendelkezésre álló 3.324.798- Ft fejlesztési összegből biztosítja.

ce) A képviselő-testület felhatalmazza a polgármestert a nyertes vállalkozóval a kivitelezési szerződés megkötésére. (6 igen, 0 nem, 1 tartózkodás)

Határidő: Szerződéskötés: 2023. október 6.

Felelős: Druskoczi Tünde polgármester

**Az adományozóval az együttműködési megállapodást, a Reál-Munkagép Kft-vel pedig a vállalkozói szerződést megkötöttük, a kivitelezés befejezésének határideje 2023. december 20. napja.**

**Balatonberény Község Önkormányzata Képviselő-testületének 168/2023.(IX.28.) határozata önkormányzati tulajdonú zártkerti ingatlanok értékesítéséről**

a) Balatonberény Község Önkormányzati Képviselő-testülete az előterjesztésben foglaltakat megtárgyalta, és a következő ingatlanok értékesítése mellett dönt:

Balatonberény zártkert 2489 hrsz-ú, szántó megjelölésű, 6521 m2 területű,

Balatonberény zártkert 2549 hrsz-ú, rét és út megjelölésű, 1241 m2 területű,

Balatonberény zártkert 2590 hrsz-ú, kert megjelölésű, 349 m2 területű és

Balatonberény zártkert 2168 hrsz-ú, szántó megjelölésű, 2781 m2 területű ingatlanok.

b) A képviselő-testület felkéri a polgármestert, hogy az ingatlanok becsértékének megállapítása céljából kérjen fel ingatlanforgalmi szakértőt, majd a szakvéleményben megállapított becsérték, mint minimális vételár megjelölésével tegyen közzé az ingatlanok eladására vonatkozó felhívást a település honlapján és hirdetőtábláin, valamint a Somogyi Hírlapban.

Határidő: szakértő felkérésére 15 nap, felhívás közzétételére a szakértői vélemény megérkezését követően 15 nap

Felelős: Druskoczi Tünde polgármester

**Az ügyben az ingatlanforgalmi szakértői vélemény elkészítését megrendeltük.**

**Balatonberény Község Önkormányzata Képviselő-testületének 169/2023.(IX.28.) határozata a háziorvosi rendelő rezsiköltségeinek átvállalásáról**

Balatonberény Község Önkormányzat Képviselő-testülete a Belina és Társa Egészségügyi Kft. részére a balatonberényi háziorvosi rendelő fenntartási költségeihez történő hozzájárulás címén a felhasznált víz-, gáz-, és villamosenergia-fogyasztás díjának átvállalását 2023. december 31. napjáig meghosszabbítja.

Határidő: háziorvos és pü.csoport értesítésére 3 nap.

Felelős: Druskoczi Tünde polgármester

**A döntésről dr. Belina Csaba háziorvost és a pénzügyi csoportot értesítettük.**

**Balatonberény Község Önkormányzata Képviselő-testületének 170/2023.(IX.28.) határozata a lejárt határidejű határozatok végrehajtásáról és a két ülés közötti fontosabb eseményekről szóló beszámoló elfogadásáról**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2023. szeptember 28.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő. 2023. szeptember 28.

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzata Képviselő-testületének 171/2023.(IX.28.) határozata a Balatonberényi Művelődési Ház és Könyvtár téli munkarendjének meghatározásáról**

Balatonberény Község Önkormányzatának Képviselő-testülete az önkormányzat energiafogyasztásának csökkentése érdekében a Balatonberényi Művelődési Ház és Könyvtár téli munkarendjét az alábbiak szerint fogadja el:

Kedd: 9.00-12.00

Csütörtök: 13.00-17.00

Péntek: 13.00-17.00

Szombat: 13.00-17.00

Határidő: műv.ház vezető értesítésére szeptember 30.

Felelős: Druskoczi Tünde polgármester

**A képviselő-testület határozatát megküldtük a Művelődési Ház és Könyvtár vezetője részére.**

**Balatonberény Község Önkormányzata Képviselő-testületének 172/2023.(IX.28.) határozata a gyermekétkeztetési hozzájárulásról**

Balatonberény Község Önkormányzat Képviselő-testülete megismerte Balatonkeresztúr Község Önkormányzat Polgármesterének kérelmét és támogatja a közétkeztetés településenkénti arányos, gyermekek által igénybe vett szolgáltatásra eső költségvetési hiány, Balatonberény esetében 603.338 Ft átvállalását a szolgáltatás zavartalanságának megőrzése érdekében.

A Képviselő-testület a hozzájárulás összegét a 2023. évi költségvetésnek a „Békepark fejlesztés pumpapálya építés” költséghelye terhére biztosítja és felkéri a polgármestert, hogy Balatonkeresztúr Község Önkormányzata részére az összeg kifizetéséről gondoskodjon.

Határidő: 8 nap

Felelős: Druskoczi Tünde polgármester

**A gyermekétkeztetési hozzájárulás összege kifizetésre került.**

**Balatonberény Község Önkormányzata Képviselő-testületének 173/2023.(IX.28.) határozata az általános iskolai körzetekről**

Balatonberény Község Önkormányzat Képviselő-testülete az általános iskolák felvételi körzethatárának kijelölése tekintetében megismerte a Siófoki Tankerületi Központ TK/142/01052-1/2023. számú átiratát, valamint a TK/142/00080-63/2023. számú határozatát. Balatonberény Község Önkormányzat Képviselő-testülete felmenő rendszerben a Balatonkeresztúri Festetics Kristóf Általános Iskola kijelölésével egyetért a 2024/25. tanév vonatkozásában.

Határidő: 2023. október 15. Siófoki Tankerületi Központ értesítése

Felelős: Druskoczi Tünde polgármester

**A Siófoki Tankerületi Központot a döntésről értesítettük.**

**BESZÁMOLÓ A KÉT ÜLÉS KÖZÖTTI FONTOSABB ESEMÉNYEKRŐL**

Az iskolakezdési támogatásra 11 család nyújtott be kérelmet, ami 20 gyermeket érintett. 2 család 4 gyermekre vonatkozó kérelme az 1 főre jutó jövedelem nagysága miatt elutasításra került, így összesen 320.000 Ft támogatás került kiosztásra. A két elutasított család rendkívüli települési támogatást igényelt, a szociális bizottság a soron következő ülésén bírálja el a kérelmeket.

Október 12-16. között Csíkszentimrén voltam Salamon Erzsébet Ágnes képviselő asszonnyal az ottani önkormányzat meghívására. A 3 napos rendezvény keretében sor került a felújított Henter-kúria ünnepélyes átadására, ebből az alkalomból ajándékot vittünk erdélyi testvértelepülésünknek.

Október 18-án a Járási Kormányhivatal Népegészségügyi Osztály részéről hatósági ellenőrzés keretében sor került a Béke u. 2. szám alatti védőnői tanácsadó felújításának idejére tervezett ideiglenes tanácsadó helyiség megtekintésére. A művelődési ház tárgyaló helyiségében terveztük volna a védőnői tanácsadó kialakítását, de a közegészségügyi-járványügyi előírásoknak ez nem felel meg. A hatóság javaslata, hogy a Balatonszentgyörgy, Berzsenyi u. 86. sz. alatti telephelyen történjen a védőnői tanácsadás a felújítás idején, ezt a jelenlegi fenntartó – Kaposi Mór Oktató Kórház, mint szolgáltató – meg tudja oldani.

A védőnő számára egyéb feladatai ellátásához a Polgármesteri Hivatalban tudunk munkaszobát biztosítani.

November 1-től Somogy Vármegye is bekapcsolódik az új alapellátási ügyeleti rendszerbe. A lakosság tájékoztatásához szükséges információkat több helyről (OMSZ, Keszthelyi ALI, Nagykanizsai ALI, Zala Vármegyei vezető mentőtiszt) kell megkérnünk. Amint hozzájutunk a pontos, korrekt adatokhoz, részletes tájékoztatót készítünk és közzétesszük a honlapunkon.

**Határozati javaslat**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2023. október 26.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő. 2023. október 26.

Felelős: Druskoczi Tünde polgármester

Balatonberény, 2023. október 19.

Druskoczi Tünde sk.

polgármester